مکمل ہوموسیپئینز اور آدم کا درمیانی عرصہ طویل کیوں ؟
سوال کے پہلے دونوں حصوں کا جواب اوپر دیا جا چکا ہے کہ مدت سرے سے معلوم ہی نہیں۔ جب ہمیں یہ ہی نہیں پتا کہ آدم علیہ السلام کب بقید حیات تھے، تو یہ سوال خود بخود بے معنی ہو جاتا ہے کہ ہومو سیپینز اور آدم کے درمیان اتنی طویل مدت کیوں تھی۔ مدت معلوم ہی نہیں تو یہ بھی نہیں کہا جا سکتا کہ وہ طویل تھی یا نہیں، یا یہ کہ آدم پہلے ہومو سیپین تھے یا نہیں۔ جہاں تک اس بات کا تعلق ہے کہ آدم علیہ السلام کتنے عرصہ پہلے تھے، تو یہ تاریخ کا سوال ہو سکتا ہے مذہب کا نہیں۔ دین نے نہیں بتایا کہ آدم کتنے برس پہلے زندہ تھے۔ آپ کے دوسرے سوال کا تعلق انسانِ قدیم اور روح پھونکے جانے کے بعد والے انسان کے فرق سے تھا۔ فرق واقعی بہت ہیں۔ اسی وجہ سے میں نے پہلے بھی امین احسن اصلاحی کا اقتباس نقل کیا تھا جس میں وہ یہ فرق بیان کرتے ہیں جس میں فہم و ادراک و بصیرت کا ذکر ہے! اس کے علاوہ جو فرق حیوانات میں اور آج کے انسانوں میں ہے اسی فرق کی طرف امام صاحب نے اشارہ کیا ہے